Meer as 2 000 dood of vermis na modderstorting | Maroela Media
Foto: Homayoon Rahmani/Facebook
Meer as 2 000 mense is na bewering dood na 'n modderstorting in 'n afgeleë dorpie in die noordeooste van Afghanistan.
Volgens 'n regeringswoordvoerder staan die dodetal op meer as 2 000 mense. Die Verenigde Nasies het die dodetal op 350 geplaas met duisende mense wat vermis word en moontlik omgekom het. Inwoners van Aab Bareek het self mense onder die modder begin uitgrawe nadat honderde huise in Vrydag se modderstorting vernietig is.
"Daar is 'n baie dik laag modder. Dit is baie moeilik vir mense om die lyke uit te haal," het Abdullah Homayun Dehqan, 'n woordvoerder, gesê. "Ons het kos onder die mense begin versprei maar ons het nie genoeg tente vir die 700 families wat die aand buite spandeer het nie. Daar is omtrent 2 000 mense sonder huise." Dehqan sê die dodetal is steeds onseker.